Document ID: 32002D0797

Komisijos sprendimas
2002 m. spalio 14 d.
iš dalies keičiantis Sprendimo 97/467/EB taikymą Grenlandijai dėl ūkiuose augintų medžiojamų gyvūnų mėsos
(pranešta dokumentu Nr. C(2002) 3751)
(tekstas svarbus EEE)
(2002/797/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. birželio 22 d. Tarybos sprendimą 95/408/EB dėl trečiųjų šalių įmonių, iš kurių valstybėms narėms leidžiama importuoti tam tikrus gyvulinės kilmės produktus, žuvininkystės produktus arba gyvus dvigeldžius moliuskus, laikinų sąrašų pereinamajam laikotarpiui sudarymo sąlygų [1] su paskutiniais pakeitimais, padarytais Sprendimu 2001/4/EB [2], ypač į jo 2 straipsnio 1 dalį,
kadangi:
(1) Laikini įmonių, gaminančių triušieną ir ūkiuose augintų medžiojamų gyvūnų mėsą, sąrašai buvo parengti pagal 1997 m. liepos 7 d. Komisijos sprendimą 97/467/EB pateikiantį laikinus trečiųjų šalių įmonių, iš kurių valstybės narės leidžia importuoti triušieną ir ūkiuose augintų medžiojamų gyvūnų mėsą, sąrašus [3] su paskutiniais pakeitimais, padarytais Sprendimu 2002/614/EB [4].
(2) Grenlandija nusiuntė ūkiuose augintų medžiojamų gyvūnų mėsą gaminančių įmonių, kurias kompetentinga institucija patvirtino, kad jos atitinka Bendrijos taisykles, sąrašą.
(3) Tokiu būdu Grenlandijai gali būti sudarytas laikinas sąrašas įmonių, gaminančių ūkiuose augintų medžiojamų gyvūnų mėsą.
(4) Reikėtų atitinkamai iš dalies pakeisti Sprendimą 97/467/EB.
(5) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Šio sprendimo priedo tekstas pridedamas prie Sprendimo 97/467/EB I priedo.
2 straipsnis
Šis sprendimas skirtas valstybėms narėms.
Priimta Briuselyje, 2002 m. spalio 14 d.

Labels: 17
5
0
3
6
18